HTML oinarrizko gida - programatzen\nEtiketa bat marka unitate bat da, HTMLn definituta dauden sinbolo multzo bat esanahi jakin bat dutenak. Sintaxia honakoa da: ‘txikiago’ sinboloa (<) + hitz gakoa + ‘handiago’ sinboloa (>). Idatzi ondorengo kodigoa ‘notepad’-arekin eta gorde ‘kaixo.htm’ izenarekin zure lehen web orria sortzeko:\nIkusten denez,  etiketa jartzean HTML dokumentu bat idazten hari garela adierazten dugu, eta  etiketarekin berau amaitu dela. Behin dokumentuaren barruan, bi atal nabarmendu ditzakezkegu, burua (…) eta dokumentuaren zati nagusia, gorputza (…). Buruan dokumentuaren izenburua definitu dezakegu <TITLE> eta </TITLE> etiketen hartean. Dokumentuaren gorputzean web orria eraikiko dugu, bere diseinu eta atalekin.\nHTMLk etiketa asko ditu definiturik, bakoitzak eginbehar jakin bat duelarik. Textu baten estiloa defini dezake (negrita …, kursiba …), elementuak dokumentuak kokatu (parrafoa definitu
…
, zentratu …), irudi bat sartu () edo beste orri batetarako linka idatzi (…) . Ikusi etiketen zerrenda blog honetan bertan.\n etiketaren atributuei esker dokumentu baten itxura aldatu dezakegu. Sei atributu ditu denera: BGCOLOR, BACKGROUND, TEXT, LINK, VLINK eta ALINK.\nHTMLn kolorea definitzeko bi era daude, bata kolorearen izenarekin zuzenean (16 izen daude definiturik)eta beste RGP kodearekin, hau da, Red Green Blue (Gorria, Berdea, Urdina). Azken honek 6 digitu ditu beti: lehen biek gorri kantitatea adierazten dute, hurrengo biek berdearena eta azkenen urdinarena. Hiru kolore primario hauek nahastuta, edozein kolore lor daiteke. # sinboloa izan behar dute aurretik.\nHondoko kolorea BGCOLOR atributuarekin doitzeko:\nKoloreaz gain, irudi bat ere jarri daiteke hondo gisa,BACKGROUND atributuarekin:\nOrriko textuaren kolorea doitzeko:\nOrriko linken kolorea aldatzeko:\nBisitatuako linken kolorea doitzeko:\nLink aktiboen (kursorea gainean jartzean) kolorea doitzeko:\nFONT etiketak (…) bere giltzen hartean dagoen textuaren tamaina, kolorea eta itxura aldatzea ahalbidetzen du, horretarako COLOR (kolorea), SIZE (tamaina) eta FACE (textu mota, Arial, Palatino, etab…) atributuak dituelarik.\nKaixo!\nWeb orri batean informazioa erakusteko modurik txukunena eta erabiliena, tablen bidez da (
…
). Tabla hauetan lerro horizontalak definitzen dira
…
 etiketekin, eta hauen barnean zelda bakoitza sortzeko …	 etiketa. Lerro bateko zelda kopuruak, tablak edukiko dituen zutabe kopurua definitzen du. Hona hemen oinarrizko adibide bat:\n
 etiketak hainbat atributo ditu, tablaren formatuan ondorengo aukerak ematen dituena:\nTablaren posizio horizontala dokumentuan ALIGN atributuarekin defini daiteke.\nTablaren dimentsioak WIDTH (zabalera) eta HEIGHT (altuera) propietateek espezifika daitezke. Bi era daude hau egiteko, lehio osoaren portzentai gisa adieraziz edota dimentsioa pixel kopurutan idatziz:\nTablaren eta zelden bordeak (defektuz agertuko ez direnak) ikusarazteko bi era ditugu, “BORDER=borde_kopurua” idatziz zenbat borde nahi ditugu adieraziz edota BORDER soilik idatziz (hau BORDER=1-en baliokidea da).\nZelden harteko espazioa (pixeletan) defini dezakegu CELLSPACING atributuarekin (defektuz 2):\nZeldaren bordearen eta bere barneko elementuaren (textua, irudia…) harteko distantzia definitzeko, CELLPADDING erabil daiteke:\nBere aldetik,
 eta  etiketek ere bere atributuak dituzte, besteak beste BGCOLOR (hondoko kolorea), ALIGN (tableko datuen alineazio horizontala), VALIGN (tableko datuen alineazio bertikala, TOP, MIDDLE, BOTTOM eta BASELINE balioak har ditzazkelarik). Nabarmendu behar dira COLSPAN eta ROWSPAN atributuak. Lehena zelda alboko zutabeko zeldarekin “fusionatzeko” erabiltzen da, batu nahi diren zelden kopurua adierazita. Bigarrenak zenbat lerro fusionatu behar diren adierazten du.\nMarkoek (frames) nabigatzailearen lehio berean hainbat HTML dokumentu aurkeztea ahalbidetzen dute, lehio independienteak bailira. Ikusi ondorengo adibidea:\n<!DOCTYPE HTML PUBLIC “-/W3C/DTD HTML 4.0 Frameset//EN”>\nMarkoak erabiltzen ditugunean, DOCTYPE deklarazio bat erabili behar dugu, adibidean ikus daitekeen bezala. Markoen deklarazioak berriz, <FRAMESET> etiketen hartean eman behar dira, zeinak ROWS eta COLS atributuak ditu, markoen posizioa definitzen dutenak. <FRAME> etiketak, SRC atributu bat du, marko horretan ikusarazi nahi dugun dokumentura apuntatzen egongo delarik.\nMarko bakoitzari izen bat jarri daiteke, <FRAME> etiketaren NAME atributuarekin; horrela marko honen edukia dinamikoki aldatu ahal izango da bere izenari erreferentzia eginda TARGET atributuari esker, honako adibidean bezala:\nOrriz aldatu\nLink honetan klik egitean, “ezkerra” izeneko markoan “beste_orri.htm” orria kargatuko da momentuan zegoenaren ordez.\nMarkoak erabiltzeko beste aukera bat barne markoak (I-Frames) erabiltzea da. Hauek ez daude frameset batean definitu beharrik, HTML orrian sartzen dira zuzenean.\n\nHTMLk duen erabilgarritasunik nabarmenena formularioen txertatzea da. Erabiltzailearik zerbitzarira informazioa bidaltzera ahalbidetzen dute eta <FORM></FORM> etiketen hartean definitzen dira. HirU atributu ditu etiketa honek: ACTION, informazioa jaso behar duenaren helbidea; METHOD, informazioa ACTION atributuko URLari bidali behar zaila adierazten duena (normalean “post”); eta ENCTYPE, informazioa bidaltzeko era definitzen duena (normalean ez da definitzen, artxibo oso bat bidali ez bada nahi behintzat).\n<FORM ACTION=”postontzia.htm” METHOD=”post>\nerabiltzaileari bidali beharreko informazioa sartzea ahalbidetzeko hainbat formulario elementu daude, erabilienak honakoak direlarik:\n<TEXTAREA></TEXTAREA> etiketen hartean, hainbat lerrotako textua sartzeko balio du. ROWS eta COLS atributuekin tamaina definitzen da. Adb.:\n<TEXTAREA NAME=”textua” ROWS=5 COLS=30></TEXTAREA>\n<SELECT></SELECT> etiten hartean, aukeratzeko hainbat elementu ikustarazten ditu, menu desplegable edo “konbo” batean. Aukeratzeko elementuak definitzeko, etiketa nagusien hartean <OPTION></OPTION> etiketak jarri behar dira.\nHainbat motako kontrolak sortzeko balio du, <INPUT TYPE=”mota”> etiketarekin. Motak honakoak izan daitezke: TEXT, lerro bakarreko textu laukitxo bat sortzeko; RADIO, aldi berean aukera bakarra uzten duen botoi taldea; HIDDEN, ikustezina den baina balio bat duen elementua; FILE, artxibo bat aukeratzeko menua; SUBMIT, formularioa bidaltzeko, etab…\n<INPUT TYPE=”text” NAME=”izena” VALUE =”Gorka”>\n<INPUT TYPE=”hidden” NAME=”nan” VALUE =”123”>\n<INPUT TYPE=”submit” VALUE=”bidali”>\nIkusten denez, elementuen izena NAME atributuaren bidez definitzen da. Izenari esker, formularioko informazioa jasotzen duen orriak elementu bakoitzaren datuak jaso ahal ditu ASP, PHP edota beste zerbitzari aldeko programazio lenguaia baten bidez. Arlo honi buruz informazio gehiago blog honetako PHPren oinarrizko gidan eta ASPren objetuenean.\ngida html informatika lenguaia programazio web


Donostia Zinemaldia :: Jose María 'Txepe' Lara\nHemen zaude: Lehen orrialdea > 67. Edizioa 2019 > Zinemira Saria\t> Jose María 'Txepe' Lara\nJose María 'Txepe' Lara\nIrailaren 24an (asteartea), Victoria Eugenia antzokian egingo den Euskal Zinemaren galan, Agur Etxebeste! filma estreinatzeaz gain, Zinemira saria banatuko da. Zinemaldiak eta Ibaia eta EPE/APV ekoizle-elkarteek euskal zinemaren pertsonaia nabarmen baten ibilbidea aintzat hartzeko ematen dute ohorezko sari hori. Orain arte, Imanol Uribe (2009), Álex Angulo (2010), Elías Querejeta (2011), Michel Gaztambide (2012), Juanba Berasategi (2013), Pedro Olea (2014), Karmele Soler (2015), Ramón Barea (2016), Julia Juaniz (2017) eta Ramón Agirre (2018) omendu ditu sariak. 2019an, José María Lara Txepe ekoizlearen jardunari egingo zaio gorazarre.\nTxepe Larak (Madril, 1948) 1985ean hasi zuen zinemarekin harremana, foto finkoko eta kamera-laguntzaileko zereginak betez Hamaseigarrenean aidanez (Anjel Lertxundi, 1985), Zergatik panpox (Xabier Elorriaga, 1986), Adiós, pequeña (Imanol Uribe, 1986) eta Ander eta Yul (Ana Díez, 1988, New Directors) filmetan.\nBeste teknikari batzuekin batera, Euskal Teknikari Zinematografikoen Elkartea sortu zuen 1985etik 1986ra bitartean.\n1987an José María Lara P.C. ekoiztetxea sortu zuen eta hor hasi zen bere bidea urratzen azken hiru hamarkadetako euskal zinemagintzan funtsezkoa izan den ekoizle aurrendari hori. Hala, 1988an, Lourdes Bañuelosen No estamos ekoitzi zuen. Hainbat enpresarekin –besteak beste, José Mª Lara PC, Alokatu SL, Shangri-la PC, Primero izquierda, Toca.Sons Produccions, Lumiere Produkzioak eta Xerifa Producciones– orotara ekoitzi dituen 40 film laburretan lehena izan zen.\nAlfonso Arandiaren lehen filmean (El anónimo… ¡vaya papelón!, 1990) jarduera egitekotsua bete zuen ekoizle elkartu, ekoizle exekutibo eta kamera-laguntzaile gisa. Martxelo Rubio eta Miguel Molina izan ziren filmeko protagonistak. 1993an Arantxa Lazkanoren Urte ilunak (New Directors) ekoitzi zuen, Euskal Mediarekin batera, eta estatuko hainbat zinema-jaialditan lortu zituen sariak.\n1994an, Helena Tabernaren Alsasua, 1936 filmaz gain, Justino, un asesino de la tercera edad ekoitzi zuen Flavio Martínez Lavianorekin batera. La Cuadrilla delako bikoteak (Santiago Aguilar eta Luis Guridi) zuzendutako lehen film luzea izan zen, eta sari ugari irabazi zituen: besteak beste, bi Goya sari, film onenaren saria Sitgesen, eta beste hainbat sari nazioarteko zinema-jaialdietan. Handik lau urtera, Aguilar eta Guridiren Atilano, presidente ekoitzi zuen, Luis Tosar aktorearen lehen lanetako bat. Alexandre Desplat konpositoreak jarri zion soinu-banda.\nHorrez gain, lankidetza arrakastatsua izan zuen Ramón Barearekin; izan ere, harekin elkarlanean egin zituen Adiós, Toby, adiós (1995) eta Muerto de amor (Zabaltegi, 1996) film laburrak, eta Bareak zuzendutako bi film luzeak ere ekoitzi zituen: Pecata minuta (New Directors, 1999) eta El coche de pedales (Euskal Zinemaren Eguna, 2004).\nHarreman luzea izan zuen, orobat, Asier Altunarekin eta Telmo Esnalekin; Txotx (1997), 40 ezetz (1999), Topeka (2002) eta Sarean (2008) film laburren ondoren, alboan izan zuten beren lehen film luzea, Aupa Etxebeste! (New Directors, 2005), zuzendu zutenean ere. Filmak Gazteriaren Saria irabazi zuen Donostian, eta zuzendari berri onenaren Goya sarirako hautagaitza lortu zuen.\nDaniel Calparsororen hastapenak ere babestu zituen eta harekin lehiatu zen Veneziako Sail Ofizialean (A ciegas, 1997) eta Berlingo zinema-jaialdiko Panorama sailean (Asfalto, 2000).\nEra berean, Julia Juaniz muntatzailearekin aritu zen hark errealizadore gisa egindako lanetan: Sigan felices (1989), Traintime (Euskal Zinemaren Sari Nagusia Bilboko zinema-jaialdian, 1991) eta El magnolio (1997); El vuelo de Dora Salazar (2011), El lenguaje de los objetos (2013) eta Kamarada (2018) ez-fikzioko lanak; eta hainbat bideo-lan.\nMercedes Álvarezentzat El viento africano (1997) film laburra eta El cielo gira (2004) sormenezko dokumental arrakastatsua ekoitzi zituen. Besteak beste, Buenos Airesen, Rotterdamen eta Cinéma du Reel-en nabarmendu zuten azken hori.\nEra berean, ekoizle-lanak bete zituen Fidel Corderok zuzendutako La fabulosa historia de Diego Marín (1997) filmean. Martxelo Rubio eta Alicia Borrachero izan ziren Miamiko zinema-jaialdian saritutako lan horren protagonistak.\nNazioarteko antzeztaldea duten filmetan ere ibilia da Lara. Esaterako, Morena Films-ekin koprodukzioan Cargo (2006) egin zuen; Clive Gordonek zuzendu eta Paul Lavertyk idatzi, eta Daniel Brühl, Luis Tosar eta Peter Mullan izan ziren protagonistak. Aldiz, 25 degrés en hiver Marion Hänselekin koproduzitu zuen; Stéphane Vuilleten zuzendaritzapean, eta Jacques Gamblin eta Carmen Maura aktoreak buruan, filmak Publikoaren Saria eraman zuen Berlinalen. Gainera, Eva López Sánchezen Francisca-n parte hartu zuen, eta Berlingo Panorama sailean hautatu zuten Mexiko, Alemania eta Espainia arteko koprodukzio hori.\nCannesko Errealizadoreen Hamabostaldian Pedro Aguileraren La influencia (2007) aurkeztu eta gero, zuzendari berarentzat ekoitzi zuen Naufragio ere (Zinemira, 2011).\nAurrez aipatutako filmez gain, Larak ekoitzitako beste asko hartu ditu Zinemaldiak bere aukeran: adibidez, Cecilia Barrigaren Time's Up (New Directors, 2000), Diego Fandosen Cosmos (New Directors, 2007), Arantza Ibarraren eta Alfonso Arandiaren Zigortzaileak (Haurrentzako Zinema, 2010) eta Alberto Gorritiberearen Arriya (Zinemira, 2011). Azken horrek bost sari bildu zituen Malagako zinema-jaialdian eta Karlovy Varyn ere hartu zuen parte.\n2011n Miguel Curielen La niña de Maracaibo film luzea ekoitzi zuen.2013an, berriz, Alberto Moraisen Los chicos del puerto aurkeztu zuen Toronton. Aurrez ere aritua zen harekin, Rotterdamen eta Buenos Airesen hautatutako Un lugar en el cine debut-lanean (Euskal Zinemaren Eguna, 2008). Iaz, Duerme Negrita film laburra ekoitzi zuen; Ainara Porrón Arratibelek zuzendu eta Itsaso Aranak bete zuen protagonistaren papera. 2015ean José Semprún zuzendariaren Relaxing Cup of Coffee ekoitzi zuen.\nEgin dituen ez-fikzioko lanen artean, honako hauek aipa daitezke: The Devil's Apprentice (Willy Huismann, 2006), Mi carrera en la Iglesia (Catherine Ulmer, 2011), La guerra del golf (Lucía Sánchez, 2013), La cañada de Andrea (Ekain Irigoyen, 2013), La memoria rota (Jorge Amat, 2018) eta Los caminos de la memoria (José Luis Peñafuerte, 2009) sari askoduna; izan ere, Valladolid, Merida, Montpellier, Miarritze, Ismailia (Egipto) eta Palermon nabarmendu zuten, eta dokumental onenaren Magritte saria ere irabazi zuen.\nHamar urtez FICI zuzendu zuen (Haur eta Gazteen Nazioarteko Zinemaren Madrilgo Jaialdia).\nZinemira Saria - Txepe Lara


V. Beñat Elzo Mendi Lasterketa, Pausokaren alde : Bidasoko Hitza\nV. Beñat Elzo Mendi Lasterketa, Pausokaren alde\nBehar bereziak dituzten haurrentzat izango da aurten azaroaren 1eko kirol eta elkartasun jardunaldian bilduko duten dirua.\nGaur aurkeztu dute V. Beñat Elzo Mendi Lasterketa\nGaur aurkeztu dute V. Beñat Elzo Mendi Lasterketa. Aurreko urteetan bezala, Euskadiko Kirol Portuak (EKP) da babesle nagusietako bat, eta kirol kaiko kapitaintzan egin da aurkezpena. Bertan izan dira, Kalixa Silanes Hondarribiko Udaleko Kirol zinegotzia, antolatzaileen ordezkaritza bat, eta Pausoka elkarteko kide batzuk.\nIzan ere, Pausoka elkartearentzat izango da aurten azaroaren 1eko kirol eta elkartasun jardunaldian bilduko duten dirua. Amaia Irazustak azaldu duenez, behar bereziak dituzten haurrak izango dira ekarpenen onuradunak: “Behar bereziak dituzten haurren errehabilitazio zentroak kudeatzen ditugu, erakunde publikoengandik jasotzen ez dugun arreta osatzen dugu”. Hernaniko eta Urnietan ditu egoitzak Pausokak, eta bertan zerbitzu integrala eskaintzen dutela nabarmendu du Irazustak: “Hamabi terapeuta ditugu, eta ekarpen ekonomiko guztiak nahitaezkoak ditugu zerbitzu horiek eskaintzeko, eskaintzen ditugun terapiak bizitza osorako terapiak direlako”.\nPausokako kideak eskerrak eman dizkie antolatzaileei, elkartearentzako aukera handia izango delako: “Inklusioaren aldekoak gara, elkartea gizarteratzea oso garrantzitsua dela uste dugu, eta horretarako ikusi egin behar da. Eta Beñat Elzo Mendi Lasterketa oso egokia da horretarako, baita parte hartzeko ere, familien lasterketari esker”.\nMendi martxa, mendi lasterketa, eta familien proba. Hiruko formatua izango du aurten ere azaroaren 1ekoak. Dortsalak ondo saltzen ari direla esan dute antolatzaileek. 600 bat dagoeneko saldu dira, hori, aurkezpena egin aurretik.\nMendi martxan eta familien lasterketan izena eman nahi dutenek Hondarribiko Kofradiaren dendan (Bernat Etxepare, 6), Irungo Leire Sporten (Mendibil merkatal gunea), Hernaniko Pausokaren egoitzan (Etxeberri kalea), edota Hendaiako Herriko Etxean (kirol arloan) egin dezakete. Dortsal solidarioaren prezioa 10 eurokoa da, haurrena 5 euro. Aldiz, mendi lasterketan parte hartu nahi dutenek, Kirolprobak plataforman egin behar dute.\nAzaroaren 1ean, goizeko bederatzietan hasiko da 2018ko Beñat Elzo. Ordu horretan abiatuko mendi martxalariak. Proba nagusiari, hamar kilometro pasatxoko mendi lasterketari, 11:00etan emango diote hasiera. Eta familien proba, 12:30etik aurrera izango da.\nHori guztia gutxi balitz, iaz bezala paella jateko aukera izango da aurtengo probaren ondoren, eta patata tortilla lehiaketa antolatuko dute. Dozenaka boluntarioa ari dira hori guztia eta gehiago antolatzen hurrengo asteko ostegunerako, azaroaren lehenerako. Dena Beñat Elzo zenaren omenez, eta aurten, Pausokaren alde.


Oñatiko trikitixa ikasleen maketa | INFERNUKO HAUSPOA\nOñatiko trikitixa ikasleen maketa\nGaizka Peñafiel en 00:11 iruzkinik ez\nOñatiko Jose de Azpiazu musika eskolako ikasleek maketa grabatu dute eta atzo aurkeztu zuten jendaurrean. San Anton plazan erromeria antolatu zuten lan hau aurkezteko eta ikasle guztiek parte hartu zuten bertan, 55 trikitilari eta 20 panderojole hain zuzen ere.\nLan honen gidaritza Harkaitz Allur irakasleak hartu du bere gain eta dudarik ez dago egitasmo motibatzaile eta aberasgarria izan dela ikasleentzako. Normalean jotzen dituzten 35 piezekin osatu da diskoa eta salgai dago musika eskolako idazkaritzan 6 euroren truke.\nBertan duzue honen berri ematen duen erreportaia:\ndiskoa erromeria harkaitz allur ikasleak


bizkaia.eus - Bizkaiko Aldizkari Ofiziala\nIkusi azkeneko aldizkaria 2018-ko urtarrilak 19\nBilaketa testu askearen\nLegezko oharra | Harremana | Web klasikoa\nBizkaiko Foru Aldundiaren datu-basea Bizkaiko Aldizkari Ofizialean argitaraturako iragarkiak erraz aztertu ahal izateko sortu da.\nDatu-baseko unitatea iragarkia da; iragarkitzat hartuko dira Bizkaiko Aldizkari Ofizialean argitaratutako agiri guztiak, hau da, xedapen orokorrak, ebazpenak, ediktuak, iragarkiak eurak, etab.\nAurreko aldizkariak kargatzen diren bitartean, agiri horiek guztiak bi eratara aztertu ahal izango dira: Bizkaiko Aldizkari Ofizialaren lehen orrialdean ageri dira. Batetik PDF dokumentuak eskura daitezke eta bestetik datu-basea azter daiteke.\nAgirien datu-baseko hasierako menuaren bidez aldizkari jakin bat hauta daiteke edo bilaketak egin daitezke. Argitaratutako azken aldizkaria eskura daiteke edo argitaratutako azken hamarrak bistara daitezke eta gero haietako bat hautatu.\nBilaketa mota bi daude:\nLehenengoan idatzitako testu edo hautatutako data edo aldizkari zenbaki jakina emanez egiten da. Terminoa aurkitzeko bilaketa abiaraziz gero, programak datu-baseko testu-eremu guztiak arakatzen ditu.\nBestea bilaketa aurreratua da; horretan datu-baseko eremu bakoitzaren barruan bila daiteke. Geroago azalduko ditugu hobeto bi bilaketa modu hauek.\nBilaketarako jartzen diren terminoak letra handiz zein txikiz idatz daitezke, azentuekin zein zein azenturik gabe.\nBilaketaren emaitza bera izango da:\nDISPOSICIÓN,DISPOSICION, disposición zein disposicion idatzi.\nEremuen definizioa eta deskripzioa\nBizkaiko Aldizkari Ofizialaren agerkariaren zenbakia da. Zenbaki korrelatiboa da eta urte bakoitzean 1etik hasten da segida.\nAdibidea ---> 58\nIzan daiteke, nnn/aaaa formatuarekin, urtearekin batera eskatzea.\nAdibidea ---> 058/2003\nBizkaiko Aldizkari Ofiziala argitaratu den urte.\nAdibidea ---> 2003\nBizkaiko Aldizkari Ofiziala argitaratu den data.\nAdibidea ---> 2003.03.02\nIgorlea iragarkia Bizkaiko Aldizkari Ofizialean argitaratzeko bidali duen erakunde publiko edo pribatua da.\nAdibideak ---> Bilboko Udala, Ogasun eta Finantza Saila etab.\nAgiri motak Bizkaiko Aldizkari Ofizialean argitaratutako iragarkiaren edukia zehazten du.\nAdibideak ---> Xedapen orokorrak, iragarkiak, ebazpenak, zitazio-zedulak, etab.\nXedapen orokorrari onestean eman zaion zenbakia.\nAdibideak ---> 14/2002, 123/2003\nXedapen orokorra onetsi den data.\nBizkaiko Aldizkari Ofizialean argitaratutako iragarkiaren edukia, hitz gutxitan azalduta.\nBizkaiko Aldizkari Ofizialean argitaratutako iragarkiaren testu osoa.\nEgiaztapen Kode Elektronikoa, Bizkaiko Aldizkari Ofizialean argitaratutako elementu bakoitza identifikatzen duena da. Aldizkariaren urteak eta zenbakiak osatzen du.\nAdibidea ---> BAO-BOB-2003058\nEl número de anuncio es el código que identifica a un anuncio en el Boletín Oficial de Bizkaia.\nAdibidea ---> I-1111\nAurreko paragrafoan azaldu den bezala, termino (hitz) bat baino gehiago idatz daiteke bilaketarako. Terminoak elkarri lotzeko\nerabili behar dira; geroago azalduko ditugu.\nBai Laburpena eremuan bai Testua eremuan hitzak idatz daitezke eta gero\ngehitu daitezke; operadore hauek geroago azalduko ditugu.\nZergatik da garrantzitsua EEK?\n2009ko uztailaren 1etik aurrera Bizkaiko Aldizkari Ofizialeko original elektronikoa paperean ateratzen bada, egiazko kopiaren izaera izango gaitu EEK izanez gero.\nEEKri esker, Bizkaiko Aldizkari Ofizialaren edozein orrialde paperean inprimatuta egiaztatu ahal izango da dokumentu elektroniko originalarekin alderatuz. Horretarako, bertara iristeko orrian edo ?egiaztapen elektronikoaren kodearen araberako bilaketa (eek)? menuaren aukeran EEK sar daiteke eta egoitza elektronikotik zuzenean dokumentu originala lor, modu elektronikoan sinatuta.\nAurkitu beharreko termino bat baino gehiago idazten bada, bilaketa-operadoreak erabili behar dira, eta nahi izanez gero bereizleak ere jar daitezke lehentasunak adierazteko.\nHauexek dira operadoreak:\n(letra handiz zein txikiz idatz daitezke)\nBizkaiko Aldizkari Ofizialean egiten diren bilaketen arteko lehentasunak ezartzeko parentesia ( ) erabiltzen da bereizle gisa.\nMaskara-karaktere batzuk ere erabil daitezke:\nIzarñoa * , karaktere multzo baten ordez.\nGaldera-ikurra ? , karaktere baten ordez.\nJarraian operadoreak, bereizleak eta maskara-karaktereak nola erabili azalduko dugu adibide batzuen bidez.\nBi hitzen artean Y operadorea idazten bada, biak ageri diren agiriak aurkituko dira, hurrenkera eta posizioa kontuan hartu gabe.\nLetra handiz zein txikiz idatz daiteke.\nAdibidea: azalera y lurzatiak\nBi hitz baino gehiagorekin ere erabil daiteke, baina horrelakoetan ezin da erabili beste operadorerik.\nAdibidea: azalera y lurzatiak y soldatapekoak O operadorea\nBi hitzen artean O operadorea idazten bada bilaketarako, bietako bat ageri den agiriak aurkituko dira.\n1. adibidea: azalera o lurzatiak\n2. adibidea: azalera o lurzatiak o soldatapekoak\nBaliteke bilaketa batean Y eta O operadoreak konbinatu behar izatea; horrelakoetan bereizlea ere erabili behar da bilaketak lehenesteko (aurrean esan bezala, bereizlea parentesia da). Honelako bilaketetan, eragiketen arteko lehentasunak Boole-ren aljebra aplikatuz ezartzen dira.\nLehenbizi parentesi barruko bilaketa egiten da eta gero kanpoan idatzitako terminoen araberakoa.\nAdibidea: azalera y (lurzatiak o soldatapekoak)\nHauxe izango da bilaketa-prozesua:\nLehenbizi parentesi barruko eragiketa egiten da: hitz horietako bat ageri den agiriak aurkituko dira. Hau da, lurzatiak edo soldatapekoak ageri den agiriak eta biak ageri direnak aurkituko dira.\nParentesi barruko bilaketan aurkitutako agirietatik azalera hitz ageri denak hautatuko dira eta horiexek izango dira bilaketa-prozesu osoaren emaitza.\nEmaitza bestelakoa dela ohartzeko, aurreko adibidea hartu eta parentesiaren kokapena aldatuko dugu.\nAdibidea: (azalera y lurzatiak) o soldatapekoak\nLehenbizi parentesi barruko eragiketa egiten da: hitz horiek, azalera eta lurzatiak, biak ageri diren agiriak aurkituko dira..\nEta gero azalera eta lurzatiak hitzak dituzten agiriei soldatapekoak hitz dutenak gehituko zaizkie.\nKomatxo artean bi hitz edo gehiago idazten badira, hitz-segida hori idatzitako hurrenkera berean ageri den agiriak aurkituko dira.\nAdibideak --->: "ekipoaren alogera", "nornahi lehiaketa bidez"\nHitz horiek hurrenkera horrexetan ageri diren agiriak aurkituko dira. Hitz horiek beste hurrenkera batean ageri direnak, aldiz, ez dira agertuko.\nKaraktere multzo baten ordezkoa da. Hitzaren hasieran, erdian edo azkenean jar daiteke.\nBilatzaileak jarduna, jarduera, jarduketa, jardule etab. ageri diren agiriak aurkituko\nKaraktere baten ordezkoa da. Hitzaren hasieran, erdian edo azkenean jar daiteke, eta nahi beste aldiz gainera.\nBilatzaileak acta edo acto ageri den agiriak aurkituko ditu.\nBilaketa epealdi baten barruan. Ikurra (:)\nBilaketa mota honetaz baliatzeko bi puntu (:) jarri behar dira bi dataren artean, hona hemen adibide bat:\nHorren bidez 2004ko urtarrilaren 7tik 2004ko urtarrilaren 25era bitartean argitaratu diren agiri guztiak pantailaratuko dira.\nDatuak bi modutan ager daitezke, hasierako pantailan hautatzen denaren arabera.\n1. Bata bilaketa aldizkariaren zenbakiaren eta urtearen edo dataren arabera edo testuaren arabera egiten denekoa eta "Azken aldizkaria" edo "Azken hamar aldizkariak" hautatzen denekoa da.\nHorrelakoetan agirien laburpenak bistaratzen dira pantailan, atalaren, agiri motaren eta igorlearen arabera taldekatuta (hurrengo irudian adibidea).\nLerro egokiari sakatuz, aukeratutako iragarkia zabalduko da eta PDF-a deskargatu ahal izango duzu\n2. Bestea bilaketa testuaren, aldizkariaren zenbakiaren edo argitalpen urtearen arabera edo bilaketa aurreratuaren bidez egiten denekoa da.\nHorrelakoetan agirien laburpenak bistaratzen dira aldizkari zenbakiaren, dataren eta igorlearen arabera taldekatuta (hurrengo irudian adibidea)..\nRss-ak dauden bidea\nTarifa iragarkiaren lerroko edo zatikiko, bi zutabetan: 1,82 € (BEZ barne) .\nBizkaiko Aldizkari Ofizialerako gutunak Bizkaiko Foru Moldiztegira bidali behar dira.\nAita Larramendi, 3. 48012 BILBO


Jes�s Pejenaute Nafarroako Gobernuko kontseilariak dirua zuritu zuela salatu dute\nKontuz! elkarteak Nafarroako Aurrezki Kutxan izandako iruzur kasu baten berri eman du. Jesús Pejenaute kontseilariak gutxienez astebetean 180.000 euro zuritu zituen 2007an, CANeko zuzendariorde zenean; 500 euroko billeteak aldatzeko baimena eman zuen Pejenautek Kontuz!-en esanetan. Foru Parlamentuan izan den eztabaida nagusiaren plenoan gaia bolo-bolo ibili da; Jesús Pejenaute ez da hemizikloan azaldu eta Diario de Navarra egunkariak zabaldu duenez Kontuz!-en kontra salaketa jarri du epaitegian.\nEztabaida nagusiaren plenoa atzo hasi zen Yolanda Barcinaren hitzaldi luzearekin, eta oposizioaren kritika gogorra jaso zuen UPNren Gobernuak. “Bi ordu eta erdiz hitz egiten egon da ezer ere ez esateko. Hau inbestidura hitzaldia izan balitz, Yolanda Barcina ez litzateke presidente aukeratua izango”. Halako hitz zorrotzak erabili zituen I-E alderdiko Jose Miguel Nuinek hitzaldia baloratzerakoan. Ez zen bakarra izan. Oposizio guztia oldartu zitzaion presidenteari: Roberto Jimenezek (PSN) “errealitatetik kanpo” aritzea egotzi zion, Patxi Zabaletak (NaBai) “kalitaterik gabeko hitzaldia” izatea, Maiorga Ramirezek “irainak erabiltzea” eta Enrique Martinek (PP) “autokonplazentzian” erortzea.\nYolanda Barcinak diskurtsoan adierazi zuen 2013ak ez duela “poz askotxo” ekarriko eta erabaki gogorrak hartzen segituko dutela krisiaren ondorioz. UPNko mandatariak BPGak 2013an %1,5eko jaitsiera izango duela ohartarazi du eta erreforma fiskala proposatu du diru gehiago biltzeko, baina “zergarik igo gabe”. 2013ko aurrekontuak “bereziak” izango direla aurreikusi du Barcinak eta esan du administrazioaren egitura murriztu beharko dutela.\n2011n izendatu zuten Barcina Nafarroako presidente eta atzokoa izan da Nafarroako Erkidegoaren egoeraz bere lehen eztabaida Foru Parlamentuan. PSNk duela hilabete batzuk hautsi zuen UPNrekin zuen gobernu akordioa eta ondorioz Barcinaren exekutiboa gutxiengoan da. Atzoko eztabaidan PSNren eta UPNren arteko erlazio gorabeheratsua ere islatu zen. Aitzitik, Barcinak erabat baztertu zuen hauteskundeak aurreratzea. Oposizioko parlamentarien hitzetan “ilusio falta” nabari zaio apenas urtebete duen Gobernuari.


Garbitzailea Iwata egiteko airbrushes (448ml), aproposa garbiketa zure airbrush pintura akrilikoa ura oinarri.\n- Pulverízalo arteko kolore-aldaketak saihestu metaketa pigmentu baita amaieran zure eguneroko erabilera.\n- Desmuntatu, aldian-aldian, airbrush eta submérgelo 1 ordu honetan cleanser. Gehiago intentsiboa garbiketa, utzi ahal izango duzu bat da gau osoan.\n- Ez da gomendatzen bere erabilera konbinatua batera garbitzaileak ultrasoinu baita erabilera "Super Lube" mantentze-zatiak.


Kurkubi, entrenatzea eta jokatzea baino askoz gehiago : Oarsoaldeko Hitza\nKurkubi, entrenatzea eta jokatzea baino askoz gehiago\nLezoko saskibaloi taldeak talde bakarra osatu ahal izan du sasoi berrirako. Ez jokalari faltagatik, entrenatzaile nahikorik ez dutelako baizik. Kirol horretako beste arloetan formazioa ematen dute.\nGipuzkoako Junior Mailako ligan jokatuko duen taldea da honakoa. Ilusioz gainezka daude.\nBi edo beharbada hiru talde osatzeko adina jokalari dituzte, baina entrenatzaile faltagatik, 2021-2022 sasoian talde bakarra izango du lehian Kurkubi Saskibaloi Klubak, nesken Junior Mailakoa. «Entrenatzaile gabezia izugarria dugu», zehaztu du taldeko presidente eta entrenatzaile Irlentz Quiñonesek. Kluba utzi behar izan zuten hainbat entrenatzailek, horregatik hutsunea. Beraz, kadeteak eta juniorrak elkartuta, taldea osatu dute. «Azken urteotan gurekin egon diren gazteen aldeko apustua egin dugu», esan du Kurkubikoak. Senior Mailakoek entrenatu bai, baina ez dira lehian ariko.\nKantxan izango duten taldearen sasoiko xedea formazioan eragitea izango da batez ere. Jokatzeko unea da haientzat, nahiz eta adinean nagusiagoak diren jokalariak izan aurrez aurre, hainbat taldekide kadeteak direlako. Pandemiagatik 560 egunetik gora daramate partida ofizialik izan gabe, entrenatzen. «Sasoia prestatzeko bi partidetan garaipenak lortu ditugu, puntuen alde nabarmenarekin gainera. Etorri berriek eta gaztetxoenek minutu asko izan dituzte, hau da, jokalari guztiak sartu dira partidetako dinamikan. Itxaropentsu gaude», dio, harrotasunez, Quiñonesek. Hilaren 15ean, ostiralarekin, hasiko dute liga lezoarrek Bekoerrotan Ibaeta Bera Beraren kontra (20:30).\nKlubaren osasunaz galdetuta, jokalarien kopuru aldetik gustura daudela azaldu du arduradunak. Ahulgunea entrenatzaileak dira, eta ez Lezon bakarrik; Gipuzkoako klubetan maiz errepikatzen den arazoa da prestatzaile faltarena.\nEntrenatzeaz eta jokatzeaz harago, ordea, saskibaloia era integralean ulertzen duten Kurkubin. Azken 2-3 urteetan saskibaloi epaile edo partidetako mahaietako arduradunen (anotazioa eta denbora eramaten dutenak) formazioak landu dituzte jokalariekin. Aurtengorako erronka da entrenatzaileak formatzea, «ea datorren sasoian gaztetxoekin entrenatzaile berri bat dugun».\nBadute beste pizgarri bat: hilaren 31n eta azaroaren lehenean, Araba, Bizkai, Gipuzkoa eta Nafarroako Haur Mailako selekzioen arteko lehia antolatuko dute Lezon.


Lurrean kokatutako PV estalkietako sistemak merkataritzako eta zerbitzu publikoko zentral handientzako bereziki diseinatuta daude. Eskulanaren kostua eta instalazio denbora murriztu daitezke aurrez muntatutako laguntzarengatik.\nEtxe berdeak muntatzeko sistema (eguzki irtenbide ekologikoa) Nekazaritzako lurrak aprobetxatzen ditu eta eguzkitik energia garbia garatzen du, gizakientzako etorkizun garbiagoa lortuz.\nEguzki iragazgaitzarentzako Carport irtenbidea PV Eguzki Paneletarako kargatzeko estazio gisa erabil daiteke zuzenean kargatzeko armairura behin ibilgailu elektrikoetarako.\nOhiko aparkalekuarekin konparatuta, FOEN iragazgaiztegizko aparkalekuaren barneko egitura optimizatuari esker, euriteak iragazgaizteko sistemarekin euriteak eramateko, biltzeko eta igortzeko aukera ematen du, egiturazko iragazgaizteari helduz eta barruko portafolioa modu eraginkorrean babestuz. Gainera, uretako kizkurrak ez diren sorkuntzak behin eta berriz kargatu eta desmuntatu daitezke, horrela, laneko karga nabarmen murriztuko da.\nTeilatuen Teilatu Eguzki Muntatzeko Sistema bereziki diseinatuta dago eguzki instalazioetarako eta egoitzako merkataritzarako.\nFOEN Ground Torlojua lurrean muntatzeko sistema berria da. Aplikazioa asko aplikatu da lurreko eguzki proiektuak garatzeko. Diseinu berezia eta kalitate iraunkorra direla eta, FOEN Ground Screws-ek bezeroei instalazio sinpleagoa eta azkarragoa bermatzen die eraginkortasun handikoa.\nFOENen aluminiozko eraikuntza sistema, kalitate handiko aluminiozko egitura eskaintzeko, hemen lehiaketa prezioan pertsonaliza dezakezu. Kalitatea ziurtatzea!\n3 irristaketa eta karkasa Leiho konbinatua\nAnodizatutako aluminiozko profil hau leiho eta ateetan oso erabilia da. Eraikuntzako material onena. Aluminio anodizatuaren profilak pertsonalizatu ditzakezu FOENetik, peer price baino txikiagoan.\nGure egiturazko aluminiozko estrusioak produktuak mundu osoan saltzen dira. Kalitatea ziurtatu!


Ainara Estanga: “Alzheimerraren fase preklinikoak hogei urte iraun dezake” #Zientzialari (90) - Zientzia Kaiera\nGizartearen eta osasunaren alorreko erronkarik garrantzitsuenetariko bat dugu Alzheimerra. Gaixotasuna pairatzen duten pertsonei behar bezalako arreta eman ahal izateko eta gaixoen kopurua murrizteko ezinbestekoa da diagnostiko ahalik eta goiztiarrena egitea eta prebentzio-neurri egokiak hartzea.\nDiagnostiko eta prebentzio-neurrietan erlazio zuzena dute gaixotasunaren fase desberdinek. Alzheimerrak fase prekliniko eta klinikoa izaten ditu, eta azken honetan agertzen dira guztiok ezagutzen ditugun memoria falta bezalako sintomak. 20 urte iraun ditzakeen fase preklinikoan, nahiz eta sintomarik ez agertu, gaixotasunaren ezaugarri diren aldaketa biologikoak ematen hasten dira garunean.\nAldaketa hauei esker eta biomarkatzaileak erabiliz posible da gaur egun dementziaren aurreko fase preklinikoan aurkitzen diren pertsonak diagnostikatzea, gaixotasunaren sintomak atzeratzeko beharrezkoak diren tratamenduak ahalik eta bizkorren jasotzea ahalbidetuz.\nGai honetan sakontzeko CITA-Alzheimer Fundazioko Ainara Estanga neuropsikologoarekin izan gara. Besteak beste, arrisku-faktoreei eta sintomak atzeratzea ahalbidetzen duen erreserba kognitiboari buruz hitz egin digu Estanga ikertzaileak bideo honetan. Bere esanetan, garun entrenamenduak gaixotasuna pairatzeko arriskua murrizten lagundu dezake.\nArgitalpen-data: 2018/03/09 · Atala: Dibulgazioa, Zientzialari


Bira Zapatistaren barruan, hitzaldia izango da igandean - Azpeitia - uztarria.eus\nBira Zapatistaren barruan, hitzaldia izango da igandean\nJulene Frantzesena 2021-11-18 07:58\nBira Zapatistari babesa emateko herritarrek joan zen maiatzean atera zuten argazkia.\nBiran parte hartzen ari diren bost zapatistak eskainiko dute solasaldia, 17:30ean hasita, Azoka Plazako goiko aretoan.\nBizi Bira Zapatista egiten ari dira hainbat zapatista Europan zehar, eta dagoeneko Euskal Herrira iritsi dira. Hori dela eta, igande arratsaldean solasaldia eskainiko dute biran parte hartzen ari diren bost lagunek, 17:30ean hasita, Azoka Plazako goiko aretoan. Solasaldiaren antolatzaileek zehaztu dutenez, beharrezkoa izango da hitzaldian maskara jantzita izatea.\nEZLN Askapen Nazionaleko Armada Zapatista 1994ko urtarrilaren 1ean altxatu zen Chiapasen (Mexiko hego-ekialdean), indigenen eskubideen alde borroka egiteko. Ordutik, "lana, lurra, etxebizitza, elikadura, osasuna, hezkuntza, independentzia, askatasuna, demokrazia, justizia eta bakea" lortzeko lanean ari dira zapatistak.\nJoan zen maiatzean Bira Zapatistari babesa emateko argazkia atera zuten hainbat lagunek plazan.


Maria Gaetana Agnesi, fedeak apaldutako matematikaria - Elhuyar Aldizkaria\nHasiera » Istorioak » Maria Gaetana Agnesi, fedeak apaldutako matematikaria\n2013/07/01 299. zenbakia\nMaria Gaetana Agnesi, fedeak apaldutako matematikaria\nArg. Manu Ortega/CC BY-NC-ND\nMilan, 1739ko maiatzaren 16a. Sala handi batean hogeita hamar bat pertsona, Europako herrialde guztietakoak, biribilean jarrita, besaulkiaren inguruan. Besaulkian bi ahizpa gazte. Zaharrenari adi zeuden denak. "Hogei bat urte izango zituen, ez itsusi ez polita, portaeraz xaloa eta goxoa", utzi zuen idatzita De Brosses eruditu frantziarrak. "Belloni kondeak erretolika eder bat bota zion damari, latinez... Hark bizkor eta trebe erantzun zion, hizkuntza berean. Gero, oraindik hizkuntza berean, iturrien jatorriaz aritu ziren, eta iturri batzuetan behatzen diren itsasoko mareen antzeko goraldi eta beheraldien kausei buruz. Aingeru batek bezala hitz egin zuen, ez nuen inoiz hain gauza gozagarririk entzun".\nPietro Agnesi Mariami jaunak gogoko zuen bere etxean halako bilerak antolatzea, alaben talentua erakusteko. Inguruko intelektual eta jakintsuen artean laster egin ziren ospetsuak saio haiek, eta sarri joaten ziren Pietroren alaba zaharrena entzutera fiolosofia, zientzia eta matematika-gaiei buruz hizketan. Izan ere, gauza askori buruz, eta hainbat hizkuntzatan hitz egiteko gai zen Maria Gaetana. Pausaldietan, berriz, Maria Teresa ahizpa txikiak harpa jotzen zuen.\n"Belloni kondeak nahi izan zuen nik hitz egitea damarekin neronek aukeratutako matematika edo filosofia naturaleko edozein gairi buruz; eta argiaren hedapenari eta prismaren koloreei buruz aritu ginen" jarraitzen du De Brossesek. "Newtonen filosofiaz hitz egin zuen; zoragarria da adin horretako pertsona bat gai abstraktu horiei buruz hitz egiten entzutea. Loppinek hitz egin zuen gero berarekin, gorputz gardenei eta kurba geometrikoei buruz, eta azken horretan ez nuen deus ere ulertu. Jarraian, elkarrizketa orokortu egin zen; bakoitzak bere hizkuntzan hitz egiten zion, eta berak hizkuntza berean erantzuten zuen. Hizkuntzen ezagutza miragarria du. Gero, esan zidan sentitzen zuela bisita hark tesi baten defentsaren itxura hartu izana, eta berak ez zuela atsegin jendaurrean halako gaiez hitz egitea, ondo pasatzen duen pertsona bakoitzeko hogei aspertzen baitira".\nIzatez, isila eta lotsatia zen Agnesi, eta ez zituen atsegin ekitaldi haiek. Aitarekiko errespetuz egiten zuen. Aita negozio-gizon aberatsa zen, eta seme-alabei prestakuntzarik bikainena eman nahi izan zien, ahal zuen irakaslerik onenak etxera ekarriz. Maria Gaetanak hasieratik erakutsi zuen aparteko dohainak zituela, hizkuntzetarako eta matematiketarako bereziki. Hamahiru urterekin latina, grekoa, hebreera, frantsesa, gaztelania eta alemana menderatzen omen zituen.\n"Izugarri penatu ninduen komentu batean sartu nahi zuela esan zidanean --idatzi zuen De Brossesek--; eta ez zen beharra zuelako, aberatsa baitzen". Horixe zen Agnesiren nahia. Baina handik gutxira ama hil zitzaien, zortzigarren aldiz erditzean, eta, orduan, aitarekin akordio batera iritsi zen; aita eta anai-arrebak zaintzen geldituko zen etxean, hiru baldintzarekin: mezatara nahi bestetan joango zen, humil jantziko zen, eta ez zuen festa eta dantzaldietan parte hartu beharko.\nOrdutik aurrera, jarduera sozialak erabat utzi, eta guztira izango zituen 20 anai-arrebak zaintzeaz gain (aita beste bi aldiz ezkonduko zen), erlijioan eta matematiketan murgildu zen buru-belarri. Hurrengo hamar urteetan matematikan egindako lanaren emaitza bi liburukiz osatutako Instituzioni analítiche ad uso della gioventú italiana izan zen. Kalkuluko testuliburu osatu bat zen: hasi algebratik eta ekuazio diferentzialetaraino. Primeran aukeratutako adibide eta ilustrazio mordoari esker oso argi azaltzen zituen kontzeptuak, eta ordura arte banaturik egon ziren matematikari askoren lanak bildu zituen, bilakaera logiko eta didaktiko batean.\nIa denbora-pasa gisa hasi zuen, anaia-arrebentzako ikasketa-liburu gisa jarraitu, eta argitalpen garrantzitsu izaten amaitu zuen. 1748an argitaratu zuen, aitaren diruarekin etxean bertan inprimatuta. Austriako Maria Teresari dedikatu zion liburua (haren agintepean zegoen Milan): "Inoiz desenkusa badaiteke emakume baten ausarkeria mugarik ez duen zientzia baten gorentasuna xede hartzera ausartzeagatik, garai honetan izan beharko luke, non emakume batek erreinatzen duen... Garai hauetan, emakume orok ahalegina egin behar luke, eta tematu bere sexuaren gloria sustatzen".\nBenedikto XIV.a Aita Santuak idatzi zion, esanez matematikak ikasi zituela gaztetan, eta, beraz, ikus zezakeela obra hark sona ekarriko ziola herrialdeari eta Boloniako Akademiari. Urrezko domina bat eta harribitxizko koroa bat oparitu zizkion, eta Boloniako Unibertsitateko Katedra eskaini zion: "Lehenago ere Boloniak izan ditu berorren sexu bereko pertsonak postu publikoetan. Egokia deritzogu tradizio ohoragarri hori jarraitzeari".\nDirudienez, Agnesik ez zuen aintzat hartu gonbidapen hura. Ordurako ia erabateko erretiroan bizi zen, eta 45 urtez haren izena unibertsitateko zerrendetan egon bazen ere, ez zen inoiz Bolonian azaldu. Izan ere, 1752an aita hil zenetik aurrera, 34 urterekin, matematika erabat utzi eta karitatea izan zuen helburu bakar. Behartsuei laguntzen eta gaixoak zaintzen pasako zuen handik aurrerako bizitza osoa, bereziki, emakume zahar eta gaixoak zaintzen.\nBitartean, Agnesiren liburuaren ospea Europa osoan zabalduko zen. Parisko Zientzia Akademiaren txosten batek zioen "bere generoko obrarik osatuena eta ongien idatzia" zela. Eta akademia hartako idazkariak honela idatzi zion Agnesiri: "Utzidazu nire omenaldi pertsonala gehitzen Akademia osoaren txaloei. Ez dut beste lanik ezagutzen hau bezain argirik, osorik eta metodikorik. Ez dago besterik, ez beste hizkuntzetan ere, matematiketan aurrera egin nahi dutenak hain modu seguruan eta hain azkar gidatuko dituenik, eta hain aurrera eramango dituenik. Bereziki miresten dut zer arterekin bildu dituzun, metodo uniformeekin, geometrek metodo desberdinekin ateratako ondorioak". Hainbat hizkuntzatara itzuli zen Agnesiren Instituzioni , eta gutxienez 50 urtez erabiliko zen testu-liburu hura Europako herrialde askotan.\nAgnesik bere diru guztia xahutu zuen karitate-lanetan, ia ezer gabe gelditu arte. 1771an Tozzobonelli artzapezpikuak Milango Trivulzio babes-etxeko zuzendari izendatu zuen. Hantxe hil zen 1799ko urtarrilean.


Informatika gaitasunen gabezia - Enpresek eman ditzaketen 5 urrats hauek AUKERA BERRIAK\nin Ekonomia alternatiboa, Deutschland\nKathi Mantler 11. Ekaina 2021, 17: 00 960 Views\nAurten ozena da Bitkom 124.000tik 86.000ra jaitsi zen, baina hala da Alemanian falta diren informatikarien kopurua oso altua da. Adituek premiazki aholkatzen dute alderdi politikoan zerbait egin behar dela, eskasia moteldu egiten delako Alemaniaren eraldaketa digitala ez ezik, enpresa askoren lehiakortasuna eta berrikuntza ere bai.\nBatez beste ahal du hartu 182 egun arte, IT postu bat bete arte. Horrek galera handiak eragiten dizkie enpresei. Informatikako espezialistek, beraz, askotan soldata itxaropenak izaten dituzte, ez dira oso malguak eta ez dituzte iragarritako postuek eskatzen dituzten beharrezko trebetasunak.\nZer egin dezake enpresa batek arazoari aurre egiteko eta denbora, diru eta ahalegin gutxirekin langile espezialista onak lortzeko? Artikulu honek 5 aholku baliotsu emango dizkizu enpresei hori egiten laguntzeko.\n1. Kontratatzeko enpresa espezializatuak kontratatu\nBatez ere bat Kontratazioa, IT industrian espezializatuta daudenek, esperientzia handia dute langile egokiak azkar eta eraginkortasunez aurkitzeko. Esleipenak denbora aurrezten du, enpresak bere gain hartzen duelako dena bilaketa osotik legezko tramitaziora arte.\nSarritan sarbide handiak eta dagoeneko finkatutako harremanetarako sarbidea izaten dute. Horrez gain, beraien helburua da emaitzetara bideratua lan egiteko, normalean dirua partida arrakastatsu baten ondoren soilik lortzen dutelako.\n2. Aurkez ezazu zure burua enplegatzaile erakargarri gisa\nOrain, enpresa gisa erabakitzen duzu. "Alderantzizko kontratazioarekin" mahaiak pizten saia zaitezke eta IT hautagaia zuretzako lan egin dezazun konbentzitu dezakezu.\nNor da benetakoa eta erakargarria Interneten aurkezten da, azkar bihurtzen da Informatikako espezialista langileen imana. Erakutsi zergatik lan egin behar duten zuretzat eta labankadaz zure hautagai ezin hobearekin harremanetan jartzeko.\n3. Informatikako autonomoa epe laburreko zereginetarako\nPresoak hutsuneak itxi behar badituzu eta itxaron ezin baduzu, aldi baterako autonomoa kontrata dezakezu. Hemen ere ez dago beldurrik: Informatikako autonomoak gomendio bikainen mende daude, normalean esperientzia handiko adituak dira beren arloan eta beren jokabide desegokien erantzule dira.\nZereginak iraun bitartean lan egiten duzu eta, beraz, larrialdietan lagundu dezakezue. Edo zeure bila joaten zara edo konfiantza duzu Oso ezagunak diren kontratazio enpresen bitartekaritza. Hemen ere abantaila: legezko guztia zaintzen dute, zure administrazio kostuak ahalik eta baxuenak izan daitezen.\n4. Atzerriko IT espezialistak\nbatera Kanpoko kontratazioa edo deslokalizazioa erantzukizun eremuak edo zenbait IT prozesu atzerrira lekualdatu ditzakezu. Adibidez, Indian kualifikatutako espezialistak eska ditzakezu aplikazio bat garatzeko.\nHorren abantaila hori da % 60ko kostuetan aurreztu daiteke. Bulego eta teknologiako ekipamenduetara normalean isurtzen den dirua ere aurrezten da hemen. Atzerriko konpainiek askotan izaten dute nazioarteko espezializazioa, hortik etekina ateratzen dute enpresa askok. Gainera, ordu eremuak aldatuz, lan egin erlojuaren inguruan antzeztu.\nEnpresek kontuz ibili beharko lukete arazo juridikoei dagokienez. Ezkutuko kostuak eta kontratu anbiguoak eta komunikazio arazoak enpresen desegitea izan daiteke. Atzerrian kontratatu nahi baduzu, ikerketa sakona egin beharko zenuke onenean.\n5. Programatzaileentzako prestakuntza-esparrua\nEskasiari aurre egiteko, zenbait enpresek deitutakoaren aldeko apustua egin dute Abiatze kanpamenduak kodetzea espezializatua. Hemen, informatikako lizentziatuak, unibertsitateko lizentziatuak, programazio kidetasuna duten pertsonak eta gaiekin lotutako hainbat trebakuntza ikastaro, nola aurre egin teknologia onenekin eta nola programatu behar diren.\nInformatikako gradu luze baten ondoren ere esperientzia praktikorik ez dagoenez, zentzuzkoa da hori enpresa gisa sustatzea etorkizuneko langileak alorrean trebatzea, modu iraunkorrean bete nahi duzula.\nBeraz, dagoeneko duzu hiru hilabeteren buruan web garatzaile bat, Java garatzaile bat edo datu zientzialari bat, hasierako soldata nabarmen txikiagoa duena zurekin has daiteke.\nInformatikako langileen bila? Orain Platri IT kontaktua.\nIdatzia Kathi Mantler\nProNawi datuek erosketa ekologikoko erabaki kontzienteak ahalbidetzen dituzte\nEBko Parlamentua asmo handiko ekonomia zirkular baten alde dago\nInteresdunek ekonomia zirkularra gaizki ulertzen dute\nKoroaren krisia aukera gisa


Herritarren 66 ekarpen landuko dituzte teknikariek - Oñati - Goiena.eus\nHerritarren 66 ekarpen landuko dituzte teknikariek\nOihana Elortza 2018-07-13 18:21\nProzesu honetan gaztelekuan herritarrekin egindako bileretako bat\nPartaidetzazko aurrekontuen prozesuan, 376 proposamen egin zituzten herritarrek eta horietatik 161 pasa ziren aurrera. Leheneste fasearen ondoren, 66ren bideragarritasuna aztertzen hasi dira. urrian bozkatzeko epea zabalduko dute.\nHerritarren proposamenak lehenesteko saioetan, ekarpenak eztabaidatu eta lehentasunaren arabera ordenatu eta hierarkizatu zituzten, eta hiru irizpide jarraitzea erabaki: herritarren egunerokoa errazten dutenak, hala nola irisgarritasuna, segurtasuna, oinezko ibilbideak, bizi kalitatea; elkarbizitza eta hiritartasuna bultzatzen dituztenak, proiektu eta proposamen hezitzaileak; eta azkenik, jasangarritasuna sustatzen duten neurriak izatea.\nAdostutako irizpide horiek jarraituaz, herritarren proposamenetatik 66k egin dute aurrera eta horien bideragarritasun teknikoa aztertuko dute orain Udaleko teknikariek. Fase honek irail amaierara arte iraungo du, eta, egindako balorazio guztiekin, Udalaren webgunean txosten bat argitaratuko dute. Azkenik, urrian bozkatzeko epea zabalduko dute eta Oñatin erroldatuta dauden 16 urtetik gorako herritar guztiek bozkatu ahal izango dute.\nLeheneste saioak gaika egin dituzte, eta, hala, aisialdiari lotutako proposamenen artean, adibidez, hauek egin dute aurrera: Ugarkalde eta San Martin auzoetako jolasguneetan estalkia jartzea, kontzertuak, zubi saltoa, eta halako ekintzak antolatzea eta Olakua auzoko saskibaloi parkea kirol horretarako egokitzea. Berdintasunari lotuta, berriz, Oñatiko Emakume Txokoa martxan jartzea. Hezkuntza mailan, ikastetxeek proiektu bateratuak egitea eta herritarren konpetentzia digitala garatzeko saioak antolatzea. Aniztasuna\nlantzeko programak eta adinekoendako pisu tutelatuak aztertzea ere aurrera doazen ekarpenen artean daude. Mugikortasunari lotutako proposamenen artean daude, esaterako: bizikletendako estalitako aparkaleku bat egitea, hilerriaren ondoan eta Torreauzo inguruan komunak jartzea, zebra-bideetako\nargiteria hobetzea eta Martzelino Zelaia kalea oinezkoendako egokitzea. Herriko gune ezberdinetako lurzorua eta espaloiak konpontzea ere bai. Hirugarren saiotik aurrera joango diren proposamenetako batzuk dira: zakarrontzi gehiago jartzea kalean, sentsibilizazio kanpaina jarri jendeak zikinik lurrera ez\nbotatzeko, auzoetarako komunikazio bideak zaintzea, Errekaldeko errekan arnasgune bat\nprestatzea eta igerilekua handitzea.\nAukeratzen diren proiektuak lotesleak izango dira eta 2019ko eta 2020ko aurrekontuetan jasoko dituzte.


Lamazère - Wikipedia, entziklopedia askea.\n43° 33′ 26″ N, 0° 27′ 09″ E / 43.5572°N,0.4525°E / 43.5572; 0.4525Koordenatuak: 43° 33′ 26″ N, 0° 27′ 09″ E / 43.5572°N,0.4525°E / 43.5572; 0.4525\nL'Isle-de-Noé, Miramont-d'Astarac, Mouchès eta Saint-Jean-le-Comtal\n62 (%51.2) 59 (%48.8)\nLamazère (frantsesez eta ofizialki: Lamazère) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 137 biztanle zituen.\n2007an Lamazère udalerrian erroldatutako biztanleak 152 ziren. Familiak 50 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 17 seme-alabarik gabeko familiak ziren, 17 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 63 etxebizitza zeuden, 54 familiaren etxebizitza nagusia ziren, 5 bigarren erresidentzia ziren eta 4 hutsik zeuden. 62 etxeak ziren eta 1apartamentu bat zen. 54 etxebizitza nagusietatik 46 bere jabearen bizilekua ziren eta 7 alokairuan okupaturik zeuden; 1ek bi gela zituen, 5 etxek hiru zituzten, 11 etxek lau zituzten eta 36 etxek bost zituzten. 52 etxek euren parking plaza propioa zuten azpian. 24 etxetan ibilgailu bat zegoen eta 29 etxetan bat baino gehiago zituzten.\nLamazère udalerriko biztanleria-piramidea 2009an .\n2007an lan egiteko adina zuten pertsonak 88 ziren, horien artean 61 aktiboak ziren eta 27 inaktiboak ziren. 61 pertsona aktiboetatik 56 lanean zeuden (31 gizon eta 25 emakume) eta 5 langabezian zeuden (3 gizon eta 2 emakume). 27 pertsona inaktiboetatik 11 erretiraturik zeuden, 5 ikasten zeuden eta 11 "bestelako inaktibo" gisa sailkaturik zeuden.\n2009an Lamazère udalerrian 53 unitate fiskal zeuden, 137 pertsonek osaturik. Pertsona bakoitzeko diru-sarrera fiskalaren mediana urteko 15.726 euro zen.\n2007an zeuden 7 komertzioetatik, 5 eraikuntza enpresak ziren, 1 ibilgailuen saltze eta konpontze enpresa zen eta 1 administrazio publikoko enpresa zen.\n2000. urtean Lamazère udalerrian 15 nekazaritza-ustiategi zeuden, 711 hektarea erabiltzen.\nMiramont-d'Astarac (1,7 km)\nIdrac-Respaillès (3,7 km)\nLabéjan (4,4 km)\nL'Isle-de-Noé (4,6 km)\nSaint-Jean-le-Comtal (5,8 km)\nEstipouy (5,9 km)\nOrriaren azken aldaketa: 11 martxoa 2021, 19:04.


Motorrentzako olio mineralak: Ez du merezi garestienak erostea [3tik 1. orria] | Aldizkaria | EROSKI CONSUMER\nMotorrentzako olio mineralak: Ez du merezi garestienak erostea\nMotorrak ahalik eta higadura gutxien nozituko badu, funtsezkoa da prestazio onak dituen olioa erabiltzea\nOraingoan, motorrentzako 12 olio mineral aztertu dira (horietako lau, gasolinazko motorrentzat berariazkoak, beste lau gasoilezkoentzat eta, azkeneko laurak, baterako zein besterako balio dutenak). Horien prezioak 1.195 pezeta (Kraft Supermultigrado) eta 2.995 pezeta (Esso Uniflo Mineral Diesel eta Gulf Multi G) bitartean dabiltza. Motorrentzako olio ona aukeratzea funtsezkoa da gure ibilgailuak behar bezala funtziona dezan, marruskadura arindu, igurzketa eta errekuntzaren ondoriozko beroa suntsitu, hondakinak kendu, mugitzen ari diren piezen arteko atxikipena bermatu eta korrosioaren aurrean babestu egiten duelako motorra.\nMotorrentzako olio mineraletan, oinarrizko fluidoa (geroago aditiboak erantsiko zaizkiolarik) petrolioaren olio gordina fintzetik dator eta, hortaz, ez da osatzen konposatuen sintesiaren bidez (olio sintetikoetan gertatzen den bezala). Olio mineralak, eskuarki, sintetikoaren erdia irauten du baina, beste aldetik, dezente merkeagoa da.\nOlio baten kalitatearen funtsezko bereizgarria biskositatea da, hau da, jariatzearen aurreko erresistentzia. Hotzetan dituen ezaugarrien erreferentziazko zenbakia adierazi ohi da lehen-lehenik, ondoren W letra (honek esan nahi du olio horrek tenperatura hotzetan funtzionatzeko egokia dela) eta beste zenbaki batez, olio hori tenperatura altuetan nola egokitzen den jakinarazten duena. Estatu espainiarrean gehien erabiltzen direnak 20W 40 eta 20W 50 dira. Oliorik hoberena, tenperatura aldaketen aurrean biskositatea egonkorren mantentzen duena da. Funtzioa betetzeko egokitasuna adieraztea dela eta, olioaren biskositatea hainbat eratan neurtzen da. Horrela bada, 100º C-tako biskositate zinematikoa edo HTST biskositatea esate baterako, biskositatearen neurriak dira, tenperatura garaietan. Bietan ere, hobe da biskositate garaia izatea. CCS biskositatea eta MRV biskositatea, berriz, tenperatura hotzetan eta baldintza desberdinetan eginiko neurriak dira: lehena hotzetako abioari dagokio; bigarrenak, tenperatura hotzetako ponpaketarekin zerikusia du. Bi kasu horietan, egokienak biskositate apalak dira. Beste aldetik, biskositate-indizeak biskositatea tenperaturarekiko nola aldatzen den adierazten du: horren balioa zenbat eta altuagoa izan, orduan eta hobea da. Azterketan, 20W 40 saileko hoberena 3CV Brio Gasolina/Diesel izan zen bitartean, 20W 50 sailean 3CV Brio Plus Gasolina nabarmendu zen.\nOxidazioak olioaren biskositatea eta izaera azidoa areagotzen ditu. Oxidazioaren aurrean erresistentzia handienekoak Kraft Supermultigrado Gasolina, Elf Prestigrade TS Gasolina eta Repsol Elite Super Gasolina/Diesel izan ziren. Elf laginak du zink kopuru handiena (higaduraren eta oxidazioaren kontrako aditiboa da zinka): 1.290 zati milioiko.\nAmaitzeko, aparra -motorrean behar ez bezalako lubrifikazioa eragin lezake- sortzeko joera bereziki handia agertu zuen Cepsa Platinum Gasolina/Diesel laginak (bolumena %140ean biderkatzen du). Nolanahi ere, apar hori ez da oso iraunkorra.\nHitz gutxitan, 3CV Brio Plus Supermultigrado (1.572 pezeta) eta Kraft Supermultigrado Gasolina (1.195 pezeta) aukera politak dira gasolinaz dabiltzan motorrentzako; gasoliozkoentzakoen artetik, Kraft Multigrado Super Serie 3 (1.347 pezeta) da kalitate eta prezioaren arteko erlazio egokiena, Esso Uniflo lagina interesgarri den arren, kalitate on-onekoa delako, nahiz prezioz dezente garestia den. Bietarako balio dutenetatik, kalitatea eta prezioaren arteko erlazio hoberena Repsol Elite Super 20W 50 (2.684 pezeta) laginak agertu zuen.\nDiesel ala gasolina\nAditu zenbaiten arabera, gasolinazko motorrentzat zein diesel motorrentzat berariazkoak omen diren olioen artean ez dago alde nabarmenik. Izan ere, azterturiko hamabi laginetatik bakar batek dio motor mota horrentzat baizik ez duela balio. Gainerakoak, izenak izen, bi sistemetan baliatzeko modukoak dira, etekin desberdinak aterako badituzte ere.\nMotorrentzako olio baten kalitatea neurtzeko sistemarik erabiliena API (American Petroleum Institute) amerikar araua da. Horrek, gasolinazko lubrifikatzaileetan (kalitate apalenetik hasita: SF, SG, SH, SJ) eta dieselezkoenetan (kalitate apalenetik hasita: CC, CD, CE, CF4, CH4) hainbat kategoria bereizten ditu. Etiketan SJ CD bereizgarria daukan motorrentzako olioak gasolinazko motorrean etekin hobezina emango du, baina gasoliozkoan ez da batere nabarmenduko. Olioak gasolina zein gasoliozkoan azalpen bat baino gehiago baldin badu ("SH eta SJ" edo "CE, CF4", adibidez), aintzat hartuko den olioaren kalitatea goi mailakoa izango da beti.\nIzaera europarreko ACEA araua, Estatu espainiarrean oraindik API estatubatuarra bezain hedaturik ez dagoen arren baliteke aurki nahitaezko erreferentzia bilakatzea. ACEA arauan, gasolinazko motorrentzako hiru olio kategoria xedatu dira (A1, A2 eta A3), eta lau dieselezko motorrentzakoetan (B1, B2, B3 eta B4). Azterturiko hamabi laginetatik seik bakarrik agertzen dituzte ACEA arauaren parametroak, eta den-denek API araukoak.\nOlioaren parametro kritikoetako bat izaki, biskositatearen definizioa ezaguna dugu aspaldi: likido baten jariatzearen aurreko erresistentzia. Olio multigrado hoberenak biskositatea ahalik eta homogeneoen mantentzen du, motorreko tenperaturak gorabehera. Gaur egun, motorrentzako olio gehientsuenak hotzetan zein berotan erantzun egokia emateko diseinaturik daude (multigrado).\nBiskositatea adierazteko terminorik erabiliena SAE-k proposatu zuena da, eta "W" batek bereizitako bi zenbaki ditu: horrek esan nahi du olio hori egokia dela oso klima hotzetan dabiltzan ibilgailuen motorrean aritzeko. Lehen zenbakiak jakinarazten digu motorraren abioaren abiadura tenperatura hotzetan (zenbat eta zifra txikiagoak, orduan eta erreakzio hobea). Bigarrenak, berriz, tenperatura altuetan olioak nolako gaitasuna duen adierazten du (zifra hori zenbat eta altuagoa izan, hainbat eta hobeto ibiliko da motorra tenperatura beroetan). Automobilaren barnealdeak hartzen duen tenperaturak garrantzi berezia du: ibilgailu ahaltsuagoek (beraz, tenperatura beroenak hartzen dituztenek) tenperatura handiak hobeto pairatzen dituzten olioak baliatu beharko dituzte.\nBiskositatearen azterketa hiru egoera desberdinetan egin zen. Batetik, 100º C-tan hamabi laginak zuzenak diren arren, Cepsa Platinum Gasolina/Diesel gutxieneko ertzetik gertu-gertu dabil. Tenperatura garaian ere (HTST), biskositate proba olio guztiek gainditu zuten. Tenperatura hotzetako (-15ºC eta -20ºC) probei dagokienez, Cepsa markako bi laginek biskositate larregia agertu zuten: horrek esan nahi du, tenperatura baxuetan motorrari etekinak ateratzeko unean zailtasunak sor daitezkeela. Bi olio horien etiketa ez dago zuzen: Cepsa Super D Diesel ez da 20W40 (etiketan azaltzen duen bezala, alegia), eta Cepsa Platinum gasolina/diesel laginaren esparrua 20W50 baino estuagoa da.\nAlde garrantzizkorik ez\nBiskositate-indize altuago baten abantailetako bat, tenperatura handiagotan biskositate handiagoa lortzea da: horrek, olio-kontsumo apalagoa eta higadura txikiagoa nozitzea ondorioztatzen du, batetik; bestetik, tenperatura hotzetan biskositate txikiagoa eta, ondorioz, motorraren abioa hobetzea izango da eta, berotzean, erregai gutxiago kontsumituko du.\nIsurketa-puntua, berriz, olioak mugimendurik agertzen dueneko tenperatura hotzena da. Beraz, tenperatura hori zenbat eta apalagoa izan, hainbat eta hobeto funtzionatuko du olioak neguko hotzetan. Hamabi laginetatik lauk agertu zuten isurketa-puntu hoberena: Kraft Supermultigrado Gasolina eta 3CV Brio Gasolina/Diesel (biek ere, -30ºC), BP Super V Gasolina (-33 ºC) eta, denen gainetik nabarmentzekoa (-36ºC) 3 CV Brio Plus Gasolina izeneko lagina.\nBeste alde batetik, motorraren zati metalikoetan olioak nolako eragina duen neurtzen du higadura-probak. Batenaz beste, azterturiko laginek higaduraren kontra kalitate onekoak direla frogatu zuten. Emaitza guztiak antzekoak badira ere, Cepsa Platinum Gasolina/Diesel eta Ertoil Diesel dira azpimarratzekoak (0,33-0,34 mm). BP Super V Gasolina laginak, aitzitik, kalifikazio txarrena eraman zuen, emaitza kaskarren ondorio (0,53 mm-ko higadura).\nMotorrentzako olio baten kalitatea adierazteko funtsezko parametroak biskositatea, aparren sortzeko joera eta higadura galaraztea badira ere, beste hainbat faktorek ere eragina izaten dutenez laborategian aztertu ditugu laginak. Hona hemen erreferentzia horietako batzuk: errauts sulfatatuen portzentajea, olioaren izaera lurrunkorra, zink-kopurua eta oxidazio-proba. Azterketa konparatibo honetan hamabi olioetako bakoitzaren kalitatea aipatzean, gainerako parametro hauek egiaztatzeko probak ere egin ditugu.\n[1. orria] Ez du merezi garestienak erostea\nTinta-injekziozko inprimagailuak: 8 laginen azterketa


Lea Artibai-ko Garapen Agentzia / Agencia de Desarrollo de Lea-Artibai - Ekintza Plana eta emaitzak\nProiektuko Amaiera Jardunaldia\nEkintza Plana eta emaitzak\n1. Eskualdeko Ekintza Planaren deskribapena\nEuskal Autonomia Erkidegoko HERICOAST Ekintza Planak 2 gobernantza-maila eta hainbat politika-tresna jorratuko ditu. Programa operatiboak ez dio zuzenean heltzen Kostaldeko Ondareari, baina zenbait neurrik Kostaldeko Ondarearekin lotutako sustapen- eta kontserbazio-jarduerak bultzatzeko aukerak jasotzen dituzte, zehazki PA1 eta PA3. Hiru ekintza garatzen ari gara:\n1. Lea-Artibaiko kostaldeko ondarearen turismo-estrategia\n2. Kostaldeko ondarea Euskal Autonomia Erkidegoko kostaldeko turismoko lantaldean integratzea\n3. Kostaldeko ondarea ekintzailetza-zerbitzuetan eta enpresa-laguntzako zerbitzuetan integratzea\n2. Lorpenak eta onuradunak\n1. ekintza-plana: Lea-Artibaiko kostaldeko ondarearen turismo-estrategia: Lea-Artibaiko turismo-estrategiaren "benetako nortasuna duen" proiektu estrategikoaren hedapenaren barruan, kostaldeko ondarearen plan bat definitzea eta ezartzea proposatu da, komunitatean oinarritutako ikuspegi batekin - Eragileen parte-hartzea. Kostaldeko Ondarearen Planak Lea Artibaiko kostaldeko 5 udalerritako (Lekeitio, Ondarroa, Mendexa eta Berriatua) kultura-ondasun ukigarri eta ukiezinak bilduko ditu.\n2018. urteaz geroztik, turismoaren urteko ekintza-plana planifikatu dugu, eskualdeko garapenerako estrategikoak diren hiru produktu definituz: Turismo gastronomikoa, naturako turismoa - Aisialdi aktiboa eta nortasuna-ondarea. Lorpenik handiena eragile guztien konpromisoa eta parte-hartzea izan da, ondare-baliabideen kontserbazioaren eta ustiapenaren arteko oreka ahalbidetuko duen plangintza-tresna bat garatzeko. Ondarea baliabide turistiko gisa aktibatzeak oreka mantentzen du ondarea kontserbatzearekin.\n2. ekintzari dagokionez: kostako Ondarea Euskadiko Kostaldeko Turismoko Lantaldean integratzeko, gure lorpenetako bat da Hericoast proiektuan dugun esperientzia beste eskualde batzuekin partekatzea. Hori dela eta, Bizkaiko kostaldeko beste eskualde batzuekin ere bildu gara, natura- eta kultura-baliabideen balioa berritzeko proiektu bat garatzeko eta jarduera horrekin lotutako negozio eta produktu berriak sortzeko.\nBestalde, 3. ekintzarekin lotuta (kostaldeko ondarea ekintzailetza-zerbitzuetan eta enpresa-laguntzako zerbitzuetan integratzea, garapen-agentzia gisa), guretzat oso garrantzitsua da garatzen ari garen ekintza hauek:\n1. Lanbide Enplegu Zerbitzuaren Programan, ESF OPek kofinantzatutako Eskualdeko Enplegu Planak kudeatzen dituen sailak bereziki, lau proiektu garatu ditugu ekintza horrekin lotuta. Proiektu bakoitzerako, pertsona bat erabili dugu 6 hilabetez. 4 langile erabat. Hona hemen proiektuak:\n• Negozio berriak sortzeko aholkularitza-plana.\n• Paisaia naturala biziberritzeko plangintza egin, bidezidorrak berreskuratuz.\n• Bide-zidor eta bide historikoetarako mantentze-plana.\n• Lea Artibaiko kultura-ondarea digitalizatzeko plana.\n2. Itsas Ondarearen nitxoan ekintzaile izan daitezkeenei laguntzea banakako ekintzailetza-planetan, bideragarritasun-etapatik enpresa finkatzeraino.\n3. Jardunbide egokiak\nHona hemen inspirazio iturri izan diren jardunbide egokiak:\n4. Ustekabeko emaitzak\nHericoast bezalako proiektu europar batean parte hartzeak indargarri bat ekarri die laguntzaileei Lea Artibain garatzen ari garen proiektuak eta ekintzak bultzatzeko orduan.\nEmaitzen aurkezpena ikusteko (ingeleses) egin klik


Estatuaren eta Euskadiren arteko desadostasuna 83 milioikoa da\nEuskadik Estatuari urtero ordaindu behar dion kupoa erabakitzeko bilera egin dute gaur Madrilen Carlos Aguirrek eta Antonio Beteeta Estatu idazkariak. Bilera horretan ez dute akordiorik lortu.\nEuskal Autonomia Erkidegoak Estatuari urtero ordaindu behar dion kupoa erabakitzeko bilera egin dute gaur Madrilen Carlos Aguirrek eta Antonio Beteeta Estatu idazkariak. Bilera horretan ez dute akordiorik lortu.\nEuskadik Estatuari ordaintzen dion kopuruari 100 milioi euro murriztu nahi dizkio, bereak ez diren eskumenen gastua bere egiten dituelako Euskal Autonomia Erkidegoak, tartean enplegu politika aktiboen ingurukoak. Hori da Agirrek Madrilera eraman duen aldarrikapena, kazetariei azaldu dienez. Bere hitzetan, esparru horiek Estatuarenak dira oraindik, ez baitira eskumenak transferitu.\nAguirreren kalkuluen arabera, 83 bat milioi eurotan dago Estatuaren eta Euskadiren arteko desoreka, gehien bat, enplegu politika aktiboen hainbat puntuengatik.\nEstatuak 60 milioi euro gehiago euskatu dizkiote Jaurlaritzari, beraiek ere ez dagozkien eskumenak eskaintzen dituztela argudiatuta.\nJarrerak ez dira lehen bilera horretan hurbildu, eta hilabete bat barru berriz elkartzekotan gelditu dira. Bien bitartean, kupua dagoenean mantenduko dute (gaur egun 1.242 milioi euro ordaintzen dizkio Euskadik Estatuari).\nKupuaren Legea bost urteetarako hitzartzen dute Euskadik eta Estatuak. Orain, lege berria adostu beharko dute Jaurlaritzak eta Mariano Rajoyren Gobernu berriak.\nInformazio gehiago:Eitb: Estatuaren eta Euskadiren arteko desadostasuna 83 milioikoa da


Prunay-en-Yvelines - Wikipedia, entziklopedia askea.\nJean-Pierre Malardeau (en)\n48° 31′ 41″ N, 1° 47′ 43″ E / 48.5281°N,1.7953°E / 48.5281; 1.7953Koordenatuak: 48° 31′ 41″ N, 1° 47′ 43″ E / 48.5281°N,1.7953°E / 48.5281; 1.7953\nAuneau-Bleury-Saint-Symphorien, Bleury-Saint-Symphorien (en) , Ablis, Orcemont, Orphin, Orsonville eta Sonchamp\n878 (2018ko urtarrilaren 1a)\n414 (%47.2) 456 (%51.9)\nPrunay-en-Yvelines Frantziako udalerria da, Yvelines departamenduan dagoena, Île-de-France eskualdean. 2013an 815 biztanle zituen.\n2007an Prunay-en-Yvelines udalerrian erroldatutako biztanleak 815 ziren. Familiak 308 ziren, horien artean 64 pertsona bakarrekoak ziren (40 bakarrik bizi ziren gizonak eta 24 bakarrik bizi ziren emakumeak), 84 seme-alabarik gabeko familiak ziren, 136 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 361 etxebizitza zeuden, 310 familiaren etxebizitza nagusia ziren, 34 bigarren erresidentzia ziren eta 16 hutsik zeuden. 351 etxeak ziren eta 8 apartamentuak ziren. 310 etxebizitza nagusietatik 273 bere jabearen bizilekua ziren, 28 alokairuan okupaturik zeuden eta 9 doan lagata zeuden; 4 etxek gela bat zuten, 12 etxek bi zituzten, 32 etxek hiru zituzten, 70 etxek lau zituzten eta 192 etxek bost zituzten. 253 etxek euren parking plaza propioa zuten azpian. 119 etxetan ibilgailu bat zegoen eta 172 etxetan bat baino gehiago zituzten.\nPrunay-en-Yvelines udalerriko biztanleria-piramidea 2009an .\n2007an lan egiteko adina zuten pertsonak 572 ziren, horien artean 423 aktiboak ziren eta 149 inaktiboak ziren. 423 pertsona aktiboetatik 395 lanean zeuden (223 gizon eta 172 emakume) eta 28 langabezian zeuden (9 gizon eta 19 emakume). 149 pertsona inaktiboetatik 55 erretiraturik zeuden, 58 ikasten zeuden eta 36 "bestelako inaktibo" gisa sailkaturik zeuden.\n2009an Prunay-en-Yvelines udalerrian 308 unitate fiskal zeuden, 843 pertsonek osaturik. Pertsona bakoitzeko diru-sarrera fiskalaren mediana urteko 26.067 euro zen. \n2007an zeuden 30 komertzioetatik, 7 eraikuntza enpresak ziren, 9 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen, 4 informazio eta komunikazio enpresak ziren, 2 higiezinen enpresak ziren, 3 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 8 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa, 1 zurgina eta 4 iturginak.\n2000. urtean Prunay-en-Yvelines udalerrian 17 nekazaritza-ustiategi zeuden.\nBNF: 152760739 (data)


Kultura | Urola Kostako Hitza\nIrudietan, ‘Badator Olentzero!’ ikuskizunaBy Nerea Uranga on 2014/12/19 in Kultura Goraino bete da gaur Azpeitiko Soreasu antzokia Badator Olentzero! ikuskizuna ikusteko. Sarrerak agortu dira Kultur Mahaiak antolatutako emanaldirako. Azpeitiko hainbat eragilek eta norbanakok hartu du parte bertan: oholtza gainean ia 90 lagun aritu dira.\n‘Badator Olentzero!’ ikuskizuna gaur Azpeitiko SoreasunBy Nerea Uranga on 2014/12/19 in Kultura Azpeitian bat egin dute hainbat kultur taldek eta norbanakok, eta 80 lagun baino gehiago bilduko dituen ikuskizuna antolatu du Azpeitiko Kultur Mahaiak gaurko Soreasun, 19:00etan: Badator Olentzero! Oinarrian antzerki ikuskizun bat da, baina musika, kantua eta dantza ere baditu. Gabonetako ospakizunen nondik norakoen berri emango dute gaur Soreasun: «Gabonetan ospatzen duguna, Olentzerorekin Oles Aroa da. [...]\nErrugbia beste begi batzuekinBy Aritz Mutiozabal on 2014/12/19 in Kirola, Kultura Zarauzko Argazki eta Zinema Museoaren urteko azken erakusketak askorentzat kirolik nobleenari egiten dio erreferentzia. Izan ere, Daniel Magnie argazkilari frantsesaren Errugbia lana paratu berri dute, asteartean inauguratu baizuten, eta urtarrilaren 11ra bitartean izango da ikusgai. Ikusleak, ordea, ez du kiroletako ohiko argazkiekin topo egingo. Egileak Frantziako errugbiaren funtsa erakusten du, argazkigintza dokumentalaren mugetan eta argazkigintza [...]\nZarautz Abesbatzak gabon kontzertua eskainiko du larunbateanBy Urola Kostako Hitza on 2014/12/18 in Kultura, Laburrak Gabon kontzertua izango da larunbatean Frantziskotarren elizan. Zarautz Abesbatza osatzen duten hiru taldeek eskainiko dute: Txinpirin, Zarautz Txiki eta Zarautz Abesbatzak. Jakinarazi dute Txinpirin taldean kide berria izango dela: zuzendaria. Leire Domingezek ordezkatu du hainbat urtean Txinpirin gidatu duen Eneritz Garmendia. 20:30ean hasiko dute kontzertua.\nKoplen festa, bihar, Zarauzko PutzuzulonBy Ane Olaizola on 2014/12/18 in Kultura Gabonen atariko hitzordu berezia izaten da Zarauzko Putzuzulo Amets Fabrikan egiten duten Kopla Txapelketa, eta aurten ere ez dute hutsik egingo. Zortzigarren urtez antolatu dute saioa, eta ohi bezala, Euskal Herriko hamar bertsolari zintzarri preziatua lortzeko lehiatuko dira. Bihar gauean egingo dute Kopla Txapelketa, 22:00etan, baina bertara joateko aurrez erosteko txartel guztiak agortuta daude. Dena [...]\nGontzal Mendibilen Azpeitiko saiorako sarrerak salgaiBy Urola Kostako Hitza on 2014/12/17 in Kultura, Laburrak Gontzal Mendibil abeslariak kontzertua eskainiko du abenduaren 30ean Azpeitiko Soreasun, 22:00etan. Sarrerak 12 euroren truke daude salgai ondorengo lekuetan: Sanagustin kulturgunean, Etxe Zurin, Eguzkitzan, Pastorkuan, Ametsan, Iraurgi SBko tabernan eta Loiolako Turismo Bulegoan. Saioaren egunean ere sarrerak erosteko aukera egongo da, leihatilan 15 euro ordainduz.\nAzkoitiko Udalak hainbat sari banatuko ditu ostiraleanBy Urola Kostako Hitza on 2014/12/17 in Kirola, Kultura, Laburrak Gabonen atarian, Azkoitiko Udalak hainbat sari banatuko ditu beste urte batez. Batetik, 2014ko herriko kirolari onena aukeratuko dute, eta Bizenta Mogel Ipuin Lehiaketako eta Erakusleiho Lehiaketaren sariak banatuko dituzte. Ostiralean izango da ekitaldia, 19:30ean, udalbatzar aretoan.\nRamon Saizarbitoria: “Historia hautsi didate, eta hori da pertsona bati egin dakiokeen gauzarik txarrena”By miriamtamayo on 2014/12/17 in Kultura Azpeitia “bertsolari herria” dela esanez hasi zuen atzo gaueko Aho Bizarrik Gabe saioa Ramon Etxezarreta urrestildarrak. Bertsolariak eta idazleak kontrapisuan jartzeak “merezi” duen galdetu zion Saizarbitoriari, eta idazleak honakoa erantzun zion: “Gauzak aldatu egin dira, eta egia da literaturari baino garrantzia handiagoa ematen zaiola bertsolaritzari, eta hori ez da normala. Ez goaz ondo”. Hala ere, [...]\nTweetstream\tViewing item 1 to 3 (of 3 items) Ostraka posted an update in the group Iruña-Veleia 18 hours, 44 minutes ago\nOstraka posted an update in the group Iruña-Veleia 18 hours, 47 minutes ago\nOstraka posted an update in the group Iruña-Veleia 18 hours, 49 minutes ago


Bahía de Bizkaia Gas instalazioak hiru metano-itsasontzi deskargatu ditu 72 orduan baino gutxiagoan - BBG\nEtiketak: Descarga de GNL, Gasero, metanero\nGNLko lau itsasontzi deskargatu ziren abenduan astebetean baino gutxiagoan\nArku atlantikorako sarbide nagusietako bat da BBG eta 800 deskarga baino gehiago egin ditu 2003. urteaz geroztik.\nZierbena, 2022ko urtarrilaren 14a – Mugarri garrantzitsuak ezarri ditu BBG Bahía de Bizkaia Gas instalazioak amaitu berri den 2021. urtean. Bilboko portuan dagoen birgasifikazio-instalazioak sei metano-itsasontzi deskargatu ditu guztira abenduan, eta haietako hiru 72 ordu baino gutxiagoan, instalazioaren gaitasun operatibo handiari esker. Hornikuntza-berme bat da hori eta BBG gas naturala arku atlantikoan sartzeko ate nagusia dela berresten du.\nUrteko azken deskarga horien ondorioz, Errusiatik, AEBtik, Nigeriatik eta Montoirko birgasifikazio-instalazio frantziarretik iritsitako GNL gas natural likuatuaren 6.000 GWh baino gehiago kudeatu ditu instalazioak. Bikaintasun-maila handia lortu du bere eragiketetan BBGk, eta betiere kontuan izan behar da 23 ordutik beherako denbora eskatzen dela metano-itsasontzi bat osorik deskargatzeko segurtasun-estandar zorrotzenak betez. Horrela, 2021eko abenduko bigarren astean hiru metano-itsasontzik atrakatu zuten instalazio horietan eta GNL 72 orduan baino gutxiagoan deskargatu zuten, eta beste laugarren itsasontzi batek ere deskargatu zuen aste horretan bertan.\nHorrela, BBG aukera interesgarrienetako bat da Europako gas-enpresentzat Bilboko portuak duen kokapen geografiko estrategikoa, eta portuaren gaitasun operatiboa eta moldakortasuna kontuan izanda.\nGNLaren jatorri nagusietako mota guztietako itsasontziak hartzen dira BBGn. Instalazioaren erabilera-maila handiari esker, eragiketa efizientea bermatzen da itsasontzien deskargan zein jasotako GNLaren birgasifikazioan. Gainera, instalaziora iristen diren GNLren kalitate desberdinak kudeatzen dira, gasaren jabeen interesak bermatzeko helburuarekin.\nEspainiako gas-sistema indartzen laguntzen du BBGk, gas naturalaren hornidura iberiar penintsula osoan bermatuz. Atrakatzeko, biltegiratzeko eta birgasifikatzeko dituen guneek zein portu-zerbitzuek (praktikoak, atoiontziak, amarratzaileak, eta abar) erreferentziazko instalazio bihurtzen dute BBG gas-sektorearentzat. 2003. urtean inauguratu zenetik 800 deskarga-maniobra baino gehiago egin ditu jada.\nThis entry was posted in Nora de Prensa and tagged Descarga de GNL, Gasero, metanero on 24 urtarrila, 2022 by Ainhoa Arpide.\n← Bahía de Bizkaia Gas instalazioak sari bat irabazi du, kudeaketa aurreratuan lortu duen maila handiarengatik


Zurrumurruei aurre egiteko formazio tailerra antolatu du Bidelagun elkarteak - Erran.eus\nZurrumurruei aurre egiteko formazio tailerra antolatu du Bidelagun elkarteak\nMartxoaren 7, 14 eta 21ean eginen dira saioak Elizondoko Arizkunenean\nZurrumurruei aurre egiteko formazio tailerra antolatu du Bidelagun elkarteak, Baztango Udalaren, Caja Navarra Fundazioaren eta SOS Arrazakeria erakundearen laguntzarekin. Gizarte Langileei, Osasun Etxeko Langileei, Administrazioan lan egiten duten langileei, Udalako langileei, eskoletako hezitzaileei eta interesaturik dagoen edozeineri zabalik dago.\nMartxoaren 7, 14 eta 21 eginen dira saioak, astearte arratsaldeko 5:30etik 8:30era Elizondoko Arizkunenea Kultur Etxean. Izena emateko bidelagun@hotmail.com helbide elektronikora idatzi behar da, izen-abizen telefonoa eta maila utziz edo Bidelagun elkartera deituz: 948 581327. Erantzungailuan datuak utzi eta harremanetan jarriko dira antolatzaileak.\nMartxoaren 7an eginen da lehen saioa. Euskal Herriko Unibertsitateko Xabier Aierdi irakasleak Kulturak eta identitateak. Aurreiritziak, estereotipoak eta zurrumurruak solasaldia eskainiko du euskaraz.\nMartxoaren 14an, Bartzelonako Diputazioko eta Xarxa Antirumors-eko kolaboratzailea den Raquel Morenok Ba ote dut nik aurreiritzirik? Noizbait sinetsi al dut zurrumurrurik? Eta zabaldu ote dut? hitzaldia eskainiko du gazteleraz.\nMartxoaren 21ean, azkenik, Zurrumurruen kontrako erantzunak hitzaldia eskainiko du SOS Arrazakeriako Agustin Unzurrunzagak, eta Elizondon egin den inmigrazioari buruzko zurrumurru nagusien azterketa azalduko du.\n70 korrikalarik parte hartu dute Urdazubiko Kontrabandisten lasterketan\n200 korrikalarik parte hartu dute IV. Goizutrail mendi lasterketan\nElizondo Eskola Publikoak bertako produktuen aldeko sentsibilizazio kanpainarekin bat egin du\nUrdazubiko Kontrabandisten lasterketa 2017\nIV Goizutrail lasterketa\n«Lehendabiziko bestak direnez beti bada aparteko animoa»\nLur-bankuei buruz Katalunian egindako jardunaldian Baztango alkatea bailarako herrilurretaz aritu da Iruritako Salbatore bestak maiatzaren 24tik 28ra ospatuko dituzte\nBaztango kexen inguruko informazioa jasotzearen esperoan dago Gas Navarra\nElizondoko Eskola Publikoak bertako ekoizleen aldeko kanpaina\nElizondoko plazaren berritze lanak maiatzaren 16an hasi dira Nortasun Agiria berritzeko aukera izanen da berriz ere Elizondon\nMende erdia ospatu du Elizondoko Lanbide Eskolak\nEsne sektorearen geroaz aritzeko Baztango Udala Kaikurekin bildu da Pello San Millanen kartelak iragarriko du aurtengo Baztandarren Biltzarra\nBenito Menni Ospitalaren eskutik buruko osasunari buruzko solasaldiak eskainiko dituzte asteotan Elizondon\nLekarozko ikastetxeko ikasle ohiek magnoliaren 126. urteurrena gogoratu dute


EtorkiZUn-eko koordinatzaile lan poltsarako onartutako hautagaien zerrenda eman du Udalak\nAzpeitiko Euskara Patronatua / Ikastetxeak / 2009-09-17 / 15:03\nEtorkinen gizarte eta hizkuntza integraziorako egitasmoa da EtorkiZUn eta egitasmoaren koordinatzaile lanak beteko dituen pertsona hautatzeko lan poltsarako deialdia deitu zuen Azpeitiko Udalak; joan den irailaren 15ean itxi zen hautagaiek deialdiari erantzuteko epea. Orain, behin-behingoz onartutakoen zerrenda jasotzen duen dekretua plazaratu du Udalak. Guztira 12 lagunek osatzen dute onartutakoen zerrenda. Hauek dira:\nIdoia Gurrutxaga Portilla\nGarbiñe Ibarzabal Bilbao\nEneko Irusta Basterretxea\nMaria Marta Otegi Bengoa\nNagore Ramos Moral\nMiren Retegi Garijo\nVisitación Rodriguez Murillo\nAritz Rodriguez Segurola\nJaione Unanue Baños\nBehin-behineko onartuen zerrenda hau, Udalaren eta Euskara Patronatuaren iragarki-oholetan argitaratuko da. Interesatuek 10 laneguneko epea izango dute, ebazpen hau Udaleko iragarki-oholean jartzen duten egunaren biharamonetik hasita, behin-behineko zerrendaren aurkako erreklamazioak jarri edo zerrendatik kanpo utzi dituzten akatsak zuzentzeko. Adierazitako epean erreklamaziorik aurkeztu ezean, behin-behineko zerrenda zuzenean behin betiko onartuko da.\nLehen azterketa eta epaimahaia\nLehen azterketa teorikoaren data ere finkatuta dago. Urriaren 1ean izango da, 10:00etan, Euskara Patronatuan (Perdillegi, 1).\nEpaimahaiari dagokionez, hauek osatuko dute:\nPatxi Saez Beloki Azpeitiko Euskara Patronatuaren arduradun teknikoa eta Pedro Maria Elorza Uribesalgo, ordezkoa.\nAintzane Agirre Olaizola Azpeitiko Udal Euskaltegiko Zuzendaria.\nIone Artola Latierro, Azpeitiko Udaleko Administrazio Orokorreko Teknikaria.\nGurutz Larrañaga HABEren ordezkari gisa eta Julio Aparicio Posada, ordezkoa.\nItziar Gallastegi Arregi, euskarako probetarako Herri Arduralaritzaren Euskal Erakundearen (IVAP) ordezkari gisa, eta Beatriz Irizar Elorza ordezkoa.\nIone Artola Latierro eta, ordezkoa Olatz Eizagirre Orbegozo.\nEtorkiZUn egitasmorako koordinatzailea aukeratzeko prozesuan parte hartuko dutenentzat intereseko eta beharrezko zaizkien dokumentuak eta materiala jaso ditugu, beheko hauek:\nOnartuen zerrendaren ebazpena


Artxikoak hilabeteka: martxoa 2015\n2015/03/31 · 7:00\n2015/03/27 · 7:00\n2015/03/20 · 7:00\n2015/03/18 · 7:00\nAliantza eta trukeak\nPoz eta interes handiz irakurri nuen martxoaren 8ko Berrian agerturiko solasaldi luze-sakon-zabala, zeinean Eskisabelek, Agirrek eta Estebanek euskalgintzaren eta feminismoaren arteko aliantza proposatzen zuten emakumeen eta euskaldunen kontrako zapalkuntzek dituzten antzekotasun ugariak oinarri harturik. Esteban antropologo feministak orain dela urte gutxi plazaratu zuen ideiatik abiatuta, garabiderako aukera anitz ematen ahal dituzten ertzak aletzen eta ikusarazten saiatu ziren elkarrizketa horretan: subalternitatearen kontzeptua; hegemonia eta bazterrak; zapalkuntza biak zilegiztatzeko baliatzen diren naturalizazio prozesuak… Bereziki gustatu zait Esteban antropologo eta irakaslearen honako gogoeta hau: “erabil dezagun feminismoaz dakiguna euskararen munduan. Biak uztartzeak baliagarria izan behar luke: gure gizartean dauzkagun baliabide teoriko guztiak erabili, ez gorde konpartimentuetan…”.\nFeminismoaren soak, nire irudikoz, ez digu soilik balio hobeki eta argiago ulertu eta deseraikitzeko hizkuntza/hiztun-talde baten indarra edo/eta besteren baten mendekotasun soziala oraindik ere argudio linguistikoetan edota naturaletan (hizkuntzen berezko zer-nolako aldaezinetan) funtsatu nahi dutenen diskurtsoak; edo soilik konprenitzeko Marcela Lagarde antropologo feministak emakumeoi buruz dioena –emakumeok oraindik ari garela negoziatzen nolako gutxiagotasun mailan geldituko garen– guztiz aplikagarria zaigula euskaraz bizi nahi dugunoi. Feminismoa, horretarako guztirako ez ezik, oso onuragarria gerta dakiguke orobat ikertzeko nolakoak irudikatu eta irudikatzen diren (euskal) emakumeak euskal imajinarioetan: Jone Miren Fernandez antropologoa han eta hemen ematen ari den hitzaldia horren adierazgarri (Andereñoak, transmisoreak, kontulariak, traidoreak… emakumeak euskararen unibertsoan).\nBestetik, laguntzen ahal digu ulertzen nola izan den posible gurea bezalako hain sexismo gutxiko hizkuntza ikasi eta erabiltzeko urteetan eta urteetan hainbeste baliatu genuen Hiztegia 2000 hartan honela irudikatzea sukaldea (noiz eta euskal matriarkalismoaren lilurapean bizi zirenean hainbat):\nEdo nola izan zen posible Itzulisten 2002an sortu zen eztabaida mikatz samar hura, batzuen ustez onartezina zelako genero hitza euskarara ekartzea, sexua eta generoa gauza bera zirelakoan, eta genero-ikasketak moda pasakor hutsa.\nOngi etorriak, hortaz, feminismoaren, genero-ikasketen eta antropologiaren kontzeptuak, tresneria teorikoak eta baliabide intelektualak oro euskararen aldeko borroketara, euskararen intrahistoriaren azterketetara eta euskal hiztegigintzara. Uzta oparoa bilduko dugulakoan nago, feministok eta euskahaldunok badugulako zer irabazia aliantza eta truke horien bitartez. Aurtengo korrikaren leloa dugu horren erakusgarri.\n Irudia, Hiztegia 2000k zekarren berbera da eta Elkarrek 1997an argitaraturiko Euskara-Frantsesa / Frantsesa-Euskara hiztegitik hartu dut, hain aspaldi-aspaldiko kontuak ez direla erakusteko.